Têgêrayîşê Ciwanan ê Şorişgêran ê Sûrîye û Yewîya Cinîyan ê Ciwanan vera hêrişanê îşxalî yê dewleta tirke û hemkarîya PDKyî 3 rojî yo rayîr a şinê.
Têgêrayîşê ciwanan bi şîarê 'Vera îxanet û îşxalî bêrê cengê azadîye' 30ê gulane de warê Osman Sebrîyî yê Qamişloyî de dest pê rayraşîyayîşî kerd. Rayraşîyayîşo Derg qezaya Girkê Legê ya Qamişloyî de dewam keno.
Ciwanî wazenê mîyanê roje de do biresê Dêrikî. Dezgeh û rêxistinê komelê sivîlî zî tewrê rayraşîyayîşî benê.
